el el el el el id el el el el el el el el el el fr el el el el el el el el el el el el el el el el el el el en el el en el el en el el en el el el
Σημείο αναφοράς για αγρότες και επενδυτές σε όλα τα φυτικά προϊόντα της βιοποικιλότητας του Αιγαίου και τα υποπροϊόντα τους αποτελεί το Ερευνητικό Κέντρο “NatPro_Aegean” του ΕΚΠΑ με έδρα τη Γέρα της Λέσβου, δήλωσε ο καθηγητής και πρόεδρος του Τμήματος Φαρμακευτικής του ΕΚΠΑ, Λέανδρος Σκαλτσούνης.
Πρόκειται για μια πολύ ενδιαφέρουσα πρωτοβουλία της Περιφέρειας Βορείου που χρηματοδότησε αυτή την επένδυση που ασχολείται με τη χλωρίδα των νησιών της Περιφέρειας.
Όπως ανέφερε ο κ. Λέανδρος Σκαλτσούνης, στην ΕΡΤ3, η χώρα μας γενικά διαθέτει μία μοναδική βιοποικιλότητα με 6.000 είδη φυτών, εκ των οποίων τα 2.500 συναντώνται στην περιφέρεια του Βορείου Αιγαίου. Σύμφωνα με τον ίδιο σε μεγάλο βαθμό αυτά τα φυτά δεν έχουν αξιοποιηθεί.
«Ξέρουμε πολύ καλά ότι πάρα πολλά φάρμακα προέρχονται από το φυτικό βασίλειο» δήλωσε, σημειώνοντας πως σαν χώρα είμαστε αρκετά πίσω σε αυτό το θέμα.
Αναφερόμενος στην ιδέα αυτής της πρωτοβουλίας είπε πως ήταν η επιθυμία τους να αξιοποιήσουν αυτή τη βιοποικιλότητα. Έκανε λόγο για μία πολύ σημαντική δράση, που, μεταξύ άλλων, «σίγουρα θα επιτρέψει να απασχοληθούν και νέοι επιστήμονες».
Παράλληλα, αναφέρθηκε στο παράδειγμα του φυτού Cistus creticus  ή «αξίσταρος», όπως χαρακτηριστικά αναφέρεται στη Λέσβο. Σύμφωνα με τον καθηγητή, «είναι ένα φυτό που μπορούμε να απομονώσουμε ουσίες με ισχυρά αντιική δράση. Η ιδέα ήταν να μπορέσουμε να παράξουμε ένα εκχύλισμα σε μικρή ποσότητα, να το αξιολογήσουμε φαρμακολογικά και αν διαπιστώσουμε ότι έχει τη δράση που αναφέρει η διεθνής βιογραφία να παραχθεί και βιομηχανικά σε συνεργασία με την ελληνική φαρμακοβιομηχανία»
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Οικολόγοι Πράσινοι: “Ο κ. Λετζέρι παραιτήθηκε, μήπως πρέπει επιτέλους να παραιτηθεί και ο κ. Μηταράκης;”